Refden-ten, amɣar yuwi ɣef tayet-is tagida, aqcic irfed asenduq-nni n tnelwa, yerna taruda d umextaf deg ufus niḍen. Tasenduqt-nni n tselqutin, ters deg uɣerrabu d tama n tdebbuzt s way-s yekkat iselman imeqqranen. Amɣar ulac win izemren ad iqerreb ɣer uɣerrabu-ines, maca, yesmenyaf ad yawi akk dduzan-is s axxam. Bdan la ttalin deg ubrid yettawin ɣer tɛecciwt-nni-ines, mi uwḍen ufan tawwurt tebrareḥ, ssarsen dduzan-nni yal wa deg umkan-is.